open-index/open-wikipedia-markdown huggingface dataset:
Γουαϊνγκάπου

Το **Γουαϊνγκάπου** (ινδονησιακά: *Waingapu*) είναι η μεγαλύτερη πόλη στο νησί Σούμπα, στην Ανατολική Νούσα Τενγκάρα, στην Ινδονησία. Είναι η πρωτεύουσα της Αντιβασιλείας του Σούμπα Τιμούρ. Η υποεπαρχιακή πόλη έχει πληθυσμό περίπου 52.755 κατοίκους.

Το Αεροδρόμιο «Ούμπου Μεχάνγκ Κούντα» (IATA: WGP - ICAO: WRRW) του Σούμπα Τιμούρ βρίσκεται στο Γουαϊνγκάπου, και η πόλη εξυπηρετείται με πλοία από τα κοντινά νησιά. 

## Παραπομπές


## Εξωτερικοί σύνδεσμοι
* 
* Waingapu.Com
* Επίσημη Ιστοσελίδα του Σούμπα Τιμούρ για το Γουαϊνγκάπου
* Κορυφαίες περιοχές στην Ανατολική Σούμπα

Κατηγορία:Πόλεις της Ινδονησίας
Ιωάννης Η΄ του Νάσσαου-Ζίγκεν

Ο **Ιωάννης Η΄** ο *νεότερος*, γερμ.: Johann VIΙΙ der Jüngere (29 Σεπτεμβρίου 1583 - 27 Ιουλίου 1638) από τον Οίκο του Νάσσαου ήταν κόμης του Νάσσαου-Ζίγκεν (1623-38) και στρατιωτικός στη Γερμανία του 17ου αιώνα.

## Βιογραφία
Γεννήθηκε στο Ντίλενμπουργκ και ήταν ο δευτερότοκος γιος του Ιωάννη Ζ΄, του *Mεσαίου*, κόμη του Νάσσαου-Ζίγκεν και της Μαγδαληνής, κόρης του Φιλίππου Δ΄ κόμη του Βάλντεκ. 

Εκπαιδεύτηκε στο Χέρμπορν, το Κάσσελ και τη Γενεύη. Το 1610 συμμετείχε με τον ολλανδικό στρατό στην κατάληψη του Γύλιχ. Το 1613 η οικογένειά του από φόβο μεταστράφηκε στον καθολικισμό και εισήλθε στο στρατό του Καρόλου Εμμανουήλ Α΄, δούκα της Σαβοΐας. Το 1617 απεβίωσε ο μεγαλύτερος αδελφός του Ιωάννης Ερνέστος και θα γινόταν διάδοχος, αν ο πατέρας του δεν επιθυμούσε προτεστάντη διάδοχο. Ωστόσο όταν το 1623 απεβίωσε ο πατέρας του, ο Ιωάννης Η΄ κατέλαβε το Νάσσαου-Ζίγκεν επικεφαλής αψβουργικού στρατού και άρχισε την αντιμεταρρύθμιση.

Το 1624 έγινε ιππότης του Τάγματος του Χρυσόμαλλου Δέρατος. Συμμετείχε το 1625 στην πολιορκία της Μπρέντα, που την υπεράσπιζε ο εξάδελφος του πατέρα του, Ιουστίνος του Νάσσαου. Έπειτα από 11 μήνες η πόλη παραδόθηκε. Έχει απεικονιστεί στον πίνακα *Η παράδοση της Μπρέντα* του Ντιέγο Βελάθκεθ να στέκεται αριστερά και να κοιτά τον θεατή. Το 1630 αιχμαλωτίστηκε από τον ολλανδικό στρατό και ελευθερώθηκε το ίδιο έτος. Το 1632 ήταν υπεύθυνος του Ισπανο-Φλαμανδικού στόλου, που πολεμούσε για λογαριασμό του Ισπανού κυβερνήτη Φρανθίθκο δε Μονκάδα, μαρκησίου της Αϊτόνα· ο Ιωάννης Η΄ ηττήθηκε στη μάχη του Σλάακ από Ολλανδούς, Σκώτους και Άγγλους μισθοφόρους. 

Το 1632 το Νάσσαου-Ζίγκεν κατακτήθηκε από τους Σουηδούς και υπό τον τέταρτο αδελφό του, Ιωάννη Μαυρίκιο επανήλθε στον προτεσταντισμό. Απεβίωσε το 1638 και τον διαδέχθηκε ο γιος του Ιωάννης Φραγκίσκος, αφού παραχώρησε ένα τμήμα της κομητείας στον προτεσταντικό κλάδο του Οίκου.

## Οικογένεια
Νυμφεύτηκε το 1618 την καθολική Ερνεστίνη-Γιολάντα του Λιν, κόρη του Λαμοράλ πρίγκιπα ντ' Εσπινουά και είχε τέκνα:
* Μαρία 1619-1620.
* θνησιγενής κόρη 1620.
* Κλάρα-Μαρία 1621-1695, νυμφεύτηκε τα εξαδέλφια της, πρώτα τον Αλβέρτο-Ερρίκο του Λιν και έπειτα τον Κλαύδιο-Λαμοράλ πρίγκιπα του Λιν. Από τον 2ο γάμο, τέκνο της ήταν ο:
** Κάρολος Ιωσήφ Προκόπ ντε Λιν, παντρεύτηκε τη Μαρία Άννα ντε Σούζα-Αρόνς, μαρκησία ντε Σούζα Ταβάρες ντε Σίλβα.
*** Λουίζα Καζιμίρα ντε Λιν, παντρεύτηκε τον Μιχαήλ της Μπραγκάνσα.
* Ερνεστίνη-Καρλόττα 1623-1668, νυμφεύτηκε τον εξάδελφο του πατέρα της Μαυρίκιο-Ερρίκο, κόμη του Νάσσαου-Χάνταμαρ.
* Λαμπέρτα-Αλβέρτα-Γαβριέλα-Ούρσουλα 1625-1635.
* Ιωάννης-Φραγκίσκος-Δεζιδεράτος 1627-1699, κόμης του Νάσσαου-Ζίγκεν.

## Πρόγονοι

## Εξωτερικοί σύνδεσμοι
*Tercios.org

## Αναφορές


Κατηγορία:Οίκος του Νάσσαου
Ιωάννης Φραγκίσκος Δεζιδεράτος του Νάσσαου-Ζίγκεν

Ο **Ιωάννης Φραγκίσκος Δεζιδεράτος**, γερμ.: Johann Franz Desideratus (28 Ιουλίου 1627 - 17 Δεκεμβρίου 1699) από τον Οίκο του Νάσσαου ήταν κόμης του Νάσσαου-Ζίγκεν (1638-1699) και κυβερνήτης του Λίμπουργκ και του Άνω Γκέλντερς.

## Βιογραφία
Γεννήθηκε στο Νοζερουά και ήταν ο μόνος γιος του Ιωάννη Η΄ κόμη του Νάσσαου-Ζίγκεν και της Ερνεστίνας Γιολάντας ντε Λιν, κόρης του Λαμοράλ πρίγκιπα ντ' Επινουά.

Ο πατέρας του είχε μεταστραφεί στον Καθολικισμό. Το 1638 διαδέχθηκε τον πατέρα του στο Ζίγκεν, αλλά αναγκάστηκε να παραχωρήσει ένα μέρος της κομητείας στον Προτεσταντικό κλάδο του Οίκου του. Συνέχισε να αγωνίζεται εναντίον των Προτεσταντών γειτόνων του και να καταπιέζει τους Καλβινιστές της περιοχής του. Ως κυβερνήτης έκανε κακή διαχείριση και χρέη.

Όπως και ο πατέρας του, ήταν στρατηγός στην υπηρεσία των Ισπανών. Το 1652 αναβιβάστηκε σε πρίγκιπα από τον βασιλιά της Γερμανίας και χρίστηκε ιππότης του Τάγματος του Χρυσόμαλλου Δέρατος το 1661. Η Ισπανία τον έθεσε κυβερνήτη (stadtholder) του Λίμπουργκ (1665-84) και του Άνω Γκέλντερν (1680-99). Έζησε το περισσότερο διάστημα στο Ρουρμόντ και απεβίωσε εκεί το 1699. Τον διαδέχθηκε ο πρωτότοκος γιος του Γουλιέλμος Υάκινθος.

## Οικογένεια
Νυμφεύτηκε πρώτα το 1651 την Ιωάννα-Κλαυδία κόμισσα του Κένιγκσεγκ-Ρότενφελς-Άουλεντορφ, κυρία των τιμών της Ελεονώρας Γκοντζάγκα, συζύγου του Φερδινάνδου Β΄ των Αψβούργων. Είχε τέκνα:
* Μαρία-Λεοπολδίνα-Ελεονώρα-Γαβριέλλα 1652-1675, παντρεύτηκε τον Μαυρίκιο, κόμη του Νάσσαου-Χάνταμαρ.
* Ερνεστίνα-Ελεονώρα-Αντωνία 1656-1675, μοναχή στο Μετς.
* Κλάρα-Τζουλιάνα-Μαργαρίτα-Φελίσιτας 1657-1727, ηγουμένη του Αυτοκρατορικού αββαείου του Τορν και της μονής του Αγ. Βάαντρου στο Μονς.
* Αλμπερτίνα-Άννα-Γκαμπριέλλα 1658-1718, ηγουμένη του αββαείου του Αγ. Αλντεγκόντε στο Μωμπέζ.

Το 1663 απεβίωσε η Ιωάννα-Κλαυδία και ο Ιωάννης έκανε δεύτερο γάμο με τη Μαρία-Ελεονώρα-Σοφία του Μπάντεν-Μπάντεν και είχε τέκνα:
* Γουλιέλμος-Υάκινθος 1667-1743.

Το 1668 απεβίωσε η Μαρία-Ελεονώρα και ο Ιωάννης έκανε τρίτο γάμο με την Ισαβέλλα-Κλάρα, βαρόνη του Πουζέ ντε λα Σερ και είχε τέκνα:
* Αλέξιος-Ανδρέας-Αντώνιος-Φερδινάνδος-Χριστιανός 1673-1734, αρχιμανδρίτης, πρύτανης ναού, διάκονος, ιερέας, ηγούμενος.
* Φραγκίσκος-Oύγος-Φερδινάνδος-Γκερεόν 1678-1735, βοηθός κυβερνήτης του Νάσσαου-Ζήγκεν.
* Άννα-Λουίζα-Φρανσίσκα 1682-1724, παντρεύτηκε τον Φρανσίσκο ντε Σόουσα Πασέκο.
* Εμμανουήλ-Ιγνάτιος 1688-1735, πρίγκιπας-επίτροπος του Νάσσαου-Ζήγκεν.
* Ιωάννα-Βαπτιστή-Ιωσηφίνα 1690-1745, ηγουμένη της μονής του Αγ. Βάαντρου στο Μονς.

## Πρόγονοι

## Πηγές
*Genealogy of the House of Nassau-Siegen.
*Complete Genealogy of the House of Nassau.

## Αναφορές


Κατηγορία:Οίκος του Νάσσαου
Ιωάννης Ερνέστος του Νάσσαου-Ζίγκεν

Ο **Ιωάννης Ερνέστος**, γερμ.: Johann Ernst (21 Οκτωβρίου 1582 - 27 Σεπτεμβρίου 1617) από τον Οίκο του Νάσσαου ήταν στρατηγός στο Πόλεμο του Ούσκοκ.

## Βιογραφία
Γεννήθηκε στο Ντίλενμπουργκ και ήταν ο πρωτότοκος γιος του Ιωάννη Ζ΄, κόμη του Νάσσαου-Ζίγκεν και της Μαγδαληνής, κόρης του Φιλίππου Δ΄ κόμη του Βάλντεκ. 

Ο θείος του Γουλιέλμος Λουδοβίκος, κόμης του Νάσσαου-Ντίλενμπουργκ τον βοήθησε να εισέλθει στο στρατό της Ολλανδίας και να ξεχωρίσει σε αυτόν. Έγινε διοικητής του συντάγματος *Παλαιό Βάλεν* και ορίστηκε υποδιοικητής στον Πόλεμο για τη Διαδοχή του Γύλιχ. 

Ωστόσο οι φιλοδοξίες του σταμάτησαν με την υπογραφή της Δωδεκαετούς Συνθήκης και της Συνθήκης του Ξάντεν, οι οποίες έληξαν τους πολέμους στην περιοχή. Απεβίωσε το 1617, έξι έτη πριν από τον πατέρα του.

## Πρόγονοι

## Αναφορές


Κατηγορία:Οίκος του Νάσσαου
Αγία Σωτήρα Κοζάνης

Η **Αγία Σωτήρα** είναι οικισμός και έδρα ομώνυμης τοπικής κοινότητας, της δημοτικής ενότητας Πενταλόφου, του δήμου Βοΐου, της περιφερειακής ενότητας (τέως νομού) Κοζάνης, στην περιφέρεια περιφέρεια Δυτικής Μακεδονίας, σύμφωνα με το πρόγραμμα *Καλλικράτης*.

Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Βοΐου του νομό Κοζάνης , στο γεωγραφικό διαμέρισμα Μακεδονίας.
*Η παλαιά ονομασία του οικισμού ήταν *Σβόλιανη*.
## Γεωγραφία
Η Αγία Σωτήρα είναι ορεινός οικισμός στο νοτιοδυτικό άκρο του νομού Κοζάνης, κάτω από την κορυφή «Τσούκα» του Βοΐου, σε μέσο σταθμικό υψόμετρο 900. Η κοινότητα είναι χαρακτηρισμένη ως αγροτικός ορεινός οικισμός, με έκταση 5,237 χμ² (2011). Απέχει 78 χλμ. περίπου Δ.ΝΔ. της Κοζάνης.

  
## Πληθυσμός

## Διοικητικές μεταβολές μέχρι τον «Καλλικράτη»
Ως *Σβόλιανη*
Ο οικισμός αναγνωρίστηκε το 1918 και προσαρτήθηκε στην κοινότητα Μοιρασάνης. Το 1919 ορίστηκε έδρα της κοινότητας Σβόλιανης. Το 1927 μετονομάστηκε σε Αγία Σωτήρα

Ως *Αγία Σωτήρα* 
*Με το ΦΕΚ 244Α - 04/12/1997 αποσπάστηκε από την κοινότητα Αγίας Σωτήρας και προσαρτήθηκε στην κοινότητα Πενταλόφου
*Με το ΦΕΚ 87Α - 07/06/2010 αποσπάστηκε από την κοινότητα Πενταλόφου και προσαρτήθηκε στον δήμο Βοΐου

(Πηγή: https://www.eetaa.gr/metaboles/oikmet_details.php?id=16509)
## Ιστορικά στοιχεία
Πολλοί κάτοικοι του οικισμού συμμετείχαν στις πολεμικές επιχειρήσεις της επανάστασης του Ολύμπου (1878), υπό τον οπλαρχηγό Ζιάκα.
## Αξιοθέατα
*Το **Γεφύρι της Σβόλιανης**, 1,5 χλμ. νοτιοανατολικά του οικισμού. Είναι δίτοξο και κατασκευάστηκε το 1851 με ενέργειες του πατρός Νικηφόρου Ξενόπουλου για να συνδέσει την Αγία Σωτήρα με τον Δίλοφο, το Δασύλλιο, την Χρυσαυγή αλλά και το βουνό της Τσούκας. Το μήκος του φτάνει τα 26 μ. και το ύψος του τα 8,50 μ. Το μεγαλύτερο τόξο του εδράζεται με περίτεχνο-εντυπωσιακό τρόπο στον απέναντι ψηλό βράχο δημιουργώντας την αίσθηση της φυσικής του συνέχειας. Το 2020 εγκρίθηκαν κονδύλια για εργασίες αποκατάστασής του.
*Η εκκλησία των Αγίων Κωνσταντίνου και Ελένης.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr

Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου
Γουλιέλμος Υάκινθος του Νάσσαου-Ζήγκεν

Ο **Γουλιέλμος-Υάκινθος**, γερμ.: Wilhelm-Hyacinth (3 Απριλίου 1667 - 18 Φεβρουαρίου 1743) από τον Οίκο του Νάσσαου ήταν πρίγκιπας του καθολικού Νάσσαου-Ζήγκεν (1699-1707).

## Βιογραφία
Ήταν ο πρωτότοκος γιος του Ιωάννη Φραγκίσκου Δεζιδεράτου κόμη του καθολικού Νάσσαου-Ζήγκεν και της Ελεονώρας-Σοφίας της Βάδης. Από το 1695 έμενε στο Ζήγκεν. Το ίδιο έτος στην πόλη έπιασε μεγάλη πυρκαγιά, που έκαψε 350 κτήρια, 2 ναούς και την Αυλή του Νάσσαου, το κύριο ενδιαίτημα του Οίκου. Το επόμενο έτος ο πατέρας του άρχισε να κτίζει το νέο κάστρο του Οίκου.

Το 1699 διαδέχθηκε τον πατέρα του, ο οποίος ήταν 4ος εξάδελφος του Γουλιέλμου Γ΄ πρίγκιπα της Οράγγης και βασιλιά της Αγγλίας, που ήταν άτεκνος. Ο Γουλιέλμος-Υάκινθος ήταν ο επόμενός του στην εξ αρρενογονίας διαδοχή και ήλπιζε να κληρονομήσει τις εκτεταμένες γαίες του στην Ολλανδία και τη Γερμανία. Μάλιστα διεκδίκησε τον τίτλο του πρίγκιπα της Οράγγης.

Απεβίωσε το 1743. Οι νεότεροι αδελφοί του είχαν αποβιώσει πριν από αυτόν και τον διαδέχθηκε ο 2ος εξάδελφός του Φρειδερίκος Γουλιέλμος Α΄ Αδόλφος.

## Οικογένεια
Νυμφεύτηκε πρώτα το 1687 τη Μαρία-Φραντσέσκα του Φύρστενμπεργκ-Χάιλινγκενμπεργκ και είχε:
* τρία τέκνα, που απεβίωσαν 14 το πολύ ετών.

Το 1691 απεβίωσε η Μαρία και ο Γουλιέλμος έκανε δεύτερο γάμο με τη Μαρία-Άννα του Χοενλόε-Βάλντενμπουργκ-Σίλλινγκσφυρστ και είχε τέκνα:
* Άννα-Μαρία-Ζοζέφα 1704-1723, απεβίωσε 19 ετών.

Η Μαρία-Άννα απεβίωσε και ο Γουλιέλμος έκανε τρίτο γάμο με τη Σοφία κόμισσα του Στάρεμπεργκ· δεν απέκτησαν τέκνα.

## Πρόγονοι

## Παραπομπές


## Αναφορές
* Christian Brachthäuser: Le Prince Regent d'Orange - Wilhelm Hyazinth Fürst zu Oranien und Nassau-Siegen (1667-1743), 2010, ISBN 978-3-935910-75-0
* E. F. Keller: Wilhelm Hyacinth von Nassau-Siegen, in: Annalen des Vereins für Nassauische Altertumskunde und Geschichtsforschung, vol 9, p. 49 ff.

Κατηγορία:Οίκος του Νάσσαου
Εμμανουήλ Ιγνάτιος του Νάσσαου-Ζήγκεν

Ο **Εμμανουήλ-Ιγνάτιος**, γερμ. Emmanuel-Ignatius (6 Ιανουαρίου 1688 - 1 Αυγούστου 1735) από τον Οίκο του Νασσάου ήταν επίτροπος της καθολικής κομητείας του Νασσάου-Ζήγκεν και στρατάρχης του Ισπανικού και Αυστριακού στρατού.

## Βιογραφία
Γεννήθηκε στο Ρόερμοντ και ήταν ο τρίτος (επιζών της ενηλικίωσης) γιος του Ιωάννη-Φραγκίσκου-Δεζιδεράτου κόμη του καθολικού Νασσάου-Ζήγκεν και της Ισαβέλλας-Κλάρας του Πουζέ ντε λα Σερ.

## Οικογένεια
Νυμφεύτηκε το 1711 την Καρλόττα, κόρη του Λουδοβίκου Β΄ κόμη του Μαιγύ-Νεσλ και είχε τέκνα:
* δύο γιοί, απεβίωσαν το πολύ 1 έτους.

## Πρόγονοι

## Αναφορές
* Erik A. Lund: War for the Every Day: Generals, Knowledge, and Warfare in Early Modern Europe 1680-1740. Westport, 1999, p. 212.
* Karl Braun: Prinz Hyazint [In:] Preußische Jahrbücher Bd.24 Berlin, 1869 p. 455.
* Johann Stephan Pütter: Historische Entwicklung der heutigen Staatsverfassung des Deutschen Reiches. Bd.3 Göttingen, 1787, p. 33.

## Εξωτερικοί σύνδεσμοι
* 

Κατηγορία:Οίκος του Νάσσαου
Πλευρική γραμμή

[μικρογραφία|250x250εσ|Σε είδη όπως ο [μπακαλιάρος του Ατλαντικού, η πλευρική γραμμή είναι εμφανέστατη]]
Η **πλευρική γραμμή** είναι αισθητήριο όργανο των ψαριών και άλλων υδρόβιων οργανισμών, ευαίσθητο στις αλλαγές της πίεσης του νερού. Η λήψη ερεθισμάτων επιτυγχάνεται μέσω των αισθητήριων κυττάρων, τα οποία αποτελούν ουσιαστικά απολήξεις των νευρικών κυττάρων και οργανώνονται στους νευρομαστούς. Η πλευρική γραμμή επιτρέπει την ανίχνευση κινήσεων του νερού, που προκαλούνται από ρεύματα του νερού, θηρευτές ή άτομα του ίδιου είδους στις διάφορες κοινωνικές αλληλεπιδράσεις.

## Παραπομπές


Κατηγορία:Ψάρια
Μενγκγιάνγκ

Το **Μενγκγιάνγκ** ή αλλιώς **Μενγκουκούο**, επίσης γνωστό **Μονγκολική Συνοριακή Επικράτεια** ή **Μογγολική Αυτόνομη Κυβέρνηση** ιδρύθηκε το 1939 και σχηματίστηκε από τις τότε-κινεζικές επαρχίες Chahar και Suiyuan που αντιστοιχούσαν στο κεντρικό τμήμα της σύγχρονης Εσωτερικής Μογγολίας. Η πρωτεύουσα ήταν ο Kalgan και ο ηγέτης ήταν ο Demchugdongrub. Η επικράτεια επέστρεψε στον έλεγχο της Κίνας μετά την ήττα της Ιαπωνικής Αυτοκρατορίας το 1945.

## Ιστορικό

Μετά την κατοχή της Μαντζουρίας από την Ιαπωνία το 1931 και την ίδρυση του προτεκτοράτου Manchukuo, η Ιαπωνία προσπάθησε να επεκτείνει την επιρροή της στη Μογγολία και τη Βόρεια Κίνα. Σε μια σειρά ενεργειών, ξεκινώντας από το 1933, οι στρατοί του Manchukuo και της Ιαπωνίας κατέλαβαν το Chahar. Το 1936, η Ιαπωνία, ανακήρυξε την ανεξάρτητη Μογγολική Στρατιωτική Κυβέρνηση, με σύμμαχο την Ιαπωνία υπό τον πρίγκιπα Demchugdongrub.
Το 1936 και το 1937, παρόμοιες επιχειρήσεις στο Suiyuan είδαν επίσης την κατοχή και κατάκτηση.

## Ιστορία

Δημιουργήθηκε στις 12 Μαΐου 1936, είχε τον πρίγκιπα Yondonwangchug της Ulanqab ως πρώτο πρόεδρό της. Μετονομάστηκε τον Οκτώβριο του 1937 ως Μονοβική Ενωση Αυτονομίας. Την 1η Σεπτεμβρίου 1939, οι κύριες κυβερνήσεις του Νότιου Chahar και του Βορείου Shanxi συγχωνεύθηκαν με την Μογγολική Αυτόνομη Κυβέρνηση της Μογγολίας, δημιουργώντας τη νέα Αυτόνομη Κυβέρνηση της Μενγκγιάνγκ.
Η πρωτεύουσα βρισκόταν στο Ζχανγκμπέι, κοντά στο Καλγγάν, με κυβερνητικό έλεγχο που εκτείνεται γύρω από το Χοχχότ. Στις 4 Αυγούστου 1941 μετονομάστηκε και πάλι: Μογγολική Αυτόνομη Ομοσπονδία. Αφού ο Wang Jingwei σχημάτισε μια νέα κυβέρνηση για τη Δημοκρατία της Κίνας στο Nanjing, το Μενγκγιάνγκ τέθηκε υπό τον έλεγχό του, αν και παρέμεινε εντελώς αυτόνομο.
Το Μενγκγιάνγκ έπαψε να υπάρχει το 1945 όταν εισέβαλε ο Σοβιετικός Κόκκινος Στρατός και ο Μογγολικός Κόκκινος Στρατός ως μέρος της Μαντζουριανής Στρατηγικής Επιθετικής Επιχείρησης. Το μεγαλύτερο μέρος της περιοχής, με την αξιοσημείωτη εξαίρεση του Καλγκάν, είναι τώρα μέρος της Εσωτερικής Μογγολίας στη Λαϊκή Δημοκρατία της Κίνας.

Κατηγορία:Δυνάμεις του Άξονα
Κατηγορία:Πρώην κράτη της Ανατολικής Ασίας
Γουλιέλμος του Νάσσαου-Χίλχενμπαχ

O **Γουλιέλμος**, γερμ.: Wilhelm (13 Αυγούστου 1592 - 18 Ιουλίου 1642) από τον Οίκο του Νάσσαου ήταν κόμης του Νάσσαου-Χίλχενμπαχ.

## Βιογραφία
Ήταν ο τέταρτος γιος του Ιωάννη Ζ΄ του *Μεσαίου*, κόμη του Νάσσαου-Ζίγκεν και της Μαγδαληνής, κόρης του Φιλίππου Δ΄ κόμη του Βάλντεκ.

Μορφώθηκε κατά τη Μεταρρυθμιστική πίστη και σπούδασε στη Χαϊδελβέργη και το Σεντάν. Το 1608 απεβίωσε ο τρίτος αδελφός του Αδόλφος και το 1617 ο πρωτότοκος Ιωάννης Ερνέστος, έτσι το 1623 που απεβίωσε ο πατέρας του ήταν δεύτερος στην κληρονομία και έλαβε το Χίλχενμπαχ. Νωρίτερα ζούσε στο κάστρο Γκίνσμπουργκ, αλλά από το 1623 μετακόμισε στο Χίλχενμπαχ και το εκεί κάστρο έλαβε το όνομά του και ονομάστηκε Βίλχελμσμπουργκ.

Όπως πολλά άλλα μέλη του Οίκου του, έλαβε μέρος στην εξέγερση της Ολλανδίας και στον Πόλεμο των Ουσκόκων (1617) εναντίον των Αψβούργων της Καθολικής Ισπανίας. Έγινε στρατάρχης και συμμετείχε στις καταλήψεις του Σέρτοχενμπος (1629) και Μάαστριχτ (1632), όπου διακρίθηκε. Ανέλαβε κυβερνήτης του Χέζντεν και του Σλάις. Κατά την εκστρατεία κατά της Αμβέρσας στη μάχη του Κάλλο (1638) καταστράφηκε ολοκληρωτικά και σκοτώθηκε ο μόνος γιος του Μαυρίκιος. Στην πολιορκία του Χένεπ το 1641 τραυματίστηκε σοβαρά στην κοιλιά και από αυτό απεβίωσε το επόμενο έτος. Τάφηκε στο Χέζντεν.

## Οικογένεια
Νυμφεύτηκε το 1619 τη Χριστίνα του Έρμπαχ και είχε τέκνα:
* Ιωάννης Γουλιέλμος 1620-1623
* Μαυρίκιος 1621-1638, σκοτώθηκε στη μάχη του Κάλλο
* Μαρία Μαγδαληνή 1623-1647, παντρεύτηκε τον Φίλιππο Ντίτριχ του Βάλντεκ
* Ερνέστη Ιουλιανή 1624-1634
* Ελισάβετ Καρλόττα 1626-1694, παντρεύτηκε τον Γεώργιο Φρειδερίκο, πρίγκιπα του Βάλντεκ
* Ολλανδίνη 1628-1629
* Βιλελμίνη Χριστίνα 1629-1700, παντρεύτηκε τον Ιωσία, κόμη του Βάλντεκ

## Πρόγονοι

## Εξωτερικοί σύνδεσμοι
* http://www.siwikultur.de/khb/1/1/912.htm
* http://home.arcor.de/nuw-mengerskirchen/Nassau.pdf  (PDF file, 54 kB )

## Αναφορές


Κατηγορία:Οίκος του Νάσσαου
Ιωάννης Μαυρίκιος του Νάσσαου-Ζίγκεν

Ο **Ιωάννης Μαυρίκιος** ο *Βραζιλιανός*, γερμ.: Johann-Moritz, ολλανδ. Johan-Maurits (17 Ιουνίου 1605 - 20 Δεκεμβρίου 1679) από τον Οίκο του Νάσσαου ήταν κόμης (ως το 1674) και μετά πρίγκιπας του Νάσσαου-Ζίγκεν, κυβερνήτης της Ολλανδικής Βραζιλίας και μέγας Μάγιστρος του Τάγματος των Ιωαννιτών του Βρανδεμβούργου.

## Βιογραφία
Γεννήθηκε στο Ντίλενμπουργκ και ήταν ο πέμπτος γιος του Ιωάννη Ζ΄, κόμη του Νάσσαου-Ζίγκεν και της Μαργαρίτας, κόρης του Ιωάννη Β΄ δούκα του Σλέσβιχ-Χόλσταϊν-Σόντερμπουργκ.

Εισήλθε στον Ολλανδικό στρατό σε μικρή ηλικία, το 1621. Διακρίθηκε στις εκστρατείες του εξαδέλφου του πατέρα του Φρειδερίκου Ερρίκου, πρίγκιπα της Οράγγης. Το 1626 έγινε λοχαγός. Τρία χρόνια αργότερα συμμετείχε στην κατάληψη του Ντεν Μπος. Το 1636 κατέκτησε ένα κάστρο στο Σένκενσανς.

## Πρόγονοι

## Παραπομπές


## Πηγές
* Chisholm, Hugh, ed. (1911). "John Maurice of Nassau". Encyclopædia Britannica (11th ed.). Cambridge University Press.

## Περαιτέρω ανάγνωση
* Appletons' Cyclopaedia of American Biography, 1900: "Nassau-Siegen, John Maurice, Prince of".

Κατηγορία:Οίκος του Νάσσαου
Αυτοκινητόδρομος 64 (Ελλάδα)

Ο **Αυτοκινητόδρομος 64 (Α64)** *(πρώην Αυτοκινητόδρομος 62)* είναι ένας κάθετος άξονας της Αττικής Οδού. Ξεκινάει από το Κορωπί και αφού διασταυρώνεται με την Αττική Οδό στο Μαρκόπουλο Μεσογαίας καταλήγει στο Αεροδρόμιο «Ελευθέριος Βενιζέλος». Έχει μήκος 6 χιλιόμετρα και σε όλο το μήκος του έχει 3&2 λωρίδες ανά κατεύθυνση. Το έργο ξεκίνησε να κατασκευάζεται το 1997 και παραδόθηκε στην κυκλοφορία το 2001.

## Διαδρομή
### Κατάλογος κόμβων

## Φωτογραφίες
350x350εσ

## Παραπομπές


## Πηγές
* Ιστοσ.: Motorways - Aυτοκινητόδρομοι, Ελλάς: Α62
*Χάρτης: Α62 Goolge Maps

Κατηγορία:Αυτοκινητόδρομοι της Ελλάδας
Κατηγορία:Αττική Οδός
Γεώργιος Φρειδερίκος του Νάσσαου-Ζίγκεν

Ο **Γεώργιος Φρειδερίκος**, γερμ.: Georg Friedrich (23 Φεβρουαρίου 1606 - 5 Απριλίου 1674) από τον Οίκο του Νάσσαου ήταν κόμης (ως το 1664) και μετά πρίγκιπας του Νάσσαου-Ζίγκεν, κόμης του Κατσενέλνμπογκεν, Βιάντεν και Ντιτς και βαρόνος του Μπάιλσταϊν.

## Βιογραφία
Γεννήθηκε στο Ντίλενμπουργκ και ήταν ο έκτος γιος του Ιωάννη Ζ΄ του *μεσαίου*, κόμη του Νάσσαου-Ζίγκεν και της Μαργαρίτας, κόρης του Ιωάννη Β΄, δούκα του Σλέσβιχ-Χόλσταϊν-Σόντερμπουργκ. 

Ήταν στρατιώτης και το 1627 έγινε λοχαγός (Hauptmann) του πεζικού της Ολλανδικής Δημοκρατίας. Το 1633 έγινε λοχαγός (Rittmeister) του Ιππικού. Το 1637 έγινε ταγματάρχης του πεζικού και προήχθη σε συνταγματάρχη (Oberst) το 1642. Ανέλαβε κυβερνήτης (Statthalter) του Ράινμπεργκ (1648-58) και του Μπέργχεν οπ Σομ (από το 1658). 

Το 1661 χρίστηκε ιππότης του Τάγματος του Ελέφαντος, της υψηλότερης διάκρισης στη Δανία. Το 1638 απεβίωσε ο δευτερότοκος αδελφός του Ιωάννης Η΄ ο *νεότερος* και τον διαδέχθηκε ο μόνος γιος του Ιωάννης Φραγκίσκος Δεζιδεράτος. Επειδή αυτός ήταν καθολικός, πιέστηκε να παραχωρήσει ένα μέρος του Ζίγκεν στον προτεστάντη θείο του Γεώργιο Φρειδερίκο. 

Σε μάχη του 1674 τραυματίστηκε και απεβίωσε χωρίς άρρεν τέκνο, έτσι τον διαδέχθηκε ο αδελφός του.

## Οικογένεια
Νυμφεύτηκε το 1647 τη Μαυρικία-Ελεονώρα των Αβίς, κόρη του Εμμανουήλ, διαδόχου πρίγκιπα της Πορτογαλίας· δεν απέκτησαν τέκνα.

Από μια μη νόμιμη σχέση του είχε φυσικό τέκνο:
* (νόθη) Μαργαρίτα-Σοφία απεβ. 1737, παντρεύτηκε τον Ιωάννη Φερ.

## Πρόγονοι

## Αναφορά σε πηγές


Κατηγορία:Οίκος του Νάσσαου
Ερρίκος Β΄ του Νάσσαου-Ζίγκεν

Ο **Ερρίκος Β΄**, γερμ. Heinrich II ( 9 Αυγούστου 1611 - 27 Οκτωβρίου 1652) από τον Οίκο του Νάσσαου ήταν κόμης του Νάσσαου-Ζίγκεν (1611-23). 

## Βιογραφία
Γεννήθηκε στο Ζίγκεν και ήταν ο όγδοος γιος του Ιωάννη Ζ΄ του *Μεσαίου*, κόμη του Νάσσαου-Ζίγκεν και της Μαργαρίτας, κόρης του Ιωάννη Β΄ δούκα του Σλέσβιχ-Χόλσταϊν-Σόντερμπουργκ.

## Οικογένεια
Νυμφεύτηκε το 1646 τη Μαρία Μαγδαληνή, κόρη του Γεωργίου-Ερνέστου, κόμη του Λίμπουργκ-Στίρουμ και είχε τέκνα:
* Γουλιέλμος-Μαυρίκιος 1649-1691, κόμης του Νάσσαου-Ζίγκεν.
* Σοφία-Αμαλία 1650-1688, παντρεύτηκε τον Φρειδερίκο-Καζιμίρ Κέτλερ, δούκα της Κουρλάνδης και της Σεμιγαλλίας.
* Φρειδερίκος 1651-1676.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος του Νάσσαου
Γουλιέλμος Μαυρίκιος του Νάσσαου-Ζίγκεν

Ο **Γουλιέλμος Μαυρίκιος**, γερμ.: Wilhelm Moritz (18 Ιανουαρίου 1649 - 23 Ιανουαρίου 1691) από τον Οίκο του Νάσσαου ήταν κόμης του Νάσσαου-Ζίγκεν (1676-1691).

## Βιογραφία
Γεννήθηκε στο Τέρμποργκ και ήταν ο πρωτότοκος γιος του Ερρίκου Β΄, κόμη του Νάσσαου-Ζίγκεν και της Μαρίας Μαγδαληνής, κόρης του Γεωργίου Ερνέστου, κόμη του Λίμπουργκ-Στίρουμ.

Το 1664 αναβαθμίστηκε σε πρίγκιπα από τον βασιλιά της Γερμανίας. Το 1678 ο άγαμος θείος του Ιωάννης Μαυρίκιος, κόμης του Νάσσαου-Ζίγκεν τον υιοθέτησε και τον έκανε συγκυβερνήτη. Όταν απεβίωσε το 1679, ο Γουλιέλμος Μαυρίκιος τον διαδέχθηκε.

Είχε τη θερινή του διαμονή στο κάστρο του Χίλχενμπαχ και το 1683 έκτισε ένα νέο ανάκτορο εκεί, το Βίλχελμσμπουργκ. Όμως μια φωτιά το 1689 κατέστρεψε μεγάλο μέρος του. Σήμερα το κτίριο στεγάζει τα αρχεία της πόλης.

Υπηρέτησε στον ολλανδικό στρατό όπου έφτασε το βαθμό του στρατηγού. Ήταν μέλος του Τάγματος των Ιωαννιτών του Βρανδεμβούργου, όπως και ο θείος του. Απεβίωσε το 1691, όταν ο γιος και διάδοχός του Φρειδερίκος ήταν 11 ετών, οπότε η μητέρα του Φρειδερίκου ανέλαβε επίτροπος.

## Οικογένεια
Νυμφεύτηκε το 1678 την Ερνεστίνη-Καρλόττα, κόρη του δεύτερου εξαδέλφου του, Αδόλφου, πρίγκιπα του Νάσσαου-Σάουμπουργκ. Ήταν εγγονή του διάσημου στρατάρχη Πέτερ Μελάντερ, κόμη του Χόλτσαππελ. Απέκτησε τα εξής τέκνα:
* Φρειδερίκος-Γουλιέλμος Α΄ 1680-1722, κόμης του Νάσσαου-Ζίγκεν
* Κάρολος-Λουδοβίκος-Ερρίκος 1682-1694

## Πρόγονοι

## Αναφορές
* Alfred Lück: Siegerland und Nederland, Vorländer, Siegen 1981, p. 116

## Εξωτερικοί σύνδεσμοι
* William Maurice at Wolrdroots

## Αναφορές


Κατηγορία:Οίκος του Νάσσαου
Φρειδερίκος Γουλιέλμος Α΄ Αδόλφος του Νάσσαου-Ζίγκεν

Ο **Φρειδερίκος Γουλιέλμος Α΄ Αδόλφος**, γερμ. Friedrich Wilhelm I Adolf (20 Φεβρουαρίου 1680 - 13 Φεβρουαρίου 1722) από τον Οίκο του Νάσσαου ήταν πρίγκιπας του Νάσσαου-Ζίγκεν (1707-1722). 

## Βιογραφία
Ήταν ο μόνος γιος του Γουλιέλμου Μαυρίκιου, πρίγκιπα του Νάσσαου-Ζίγκεν και της Ερνεστίνης Καρλόττας, κόρης του Αδόλφου, κόμη του Νάσσαου-Σάουμπουργκ.

Ο πατέρας του απεβίωσε το 1691, αφήνοντάς τον κληρονόμο 11 ετών. Επίτροπος ανέλαβε πρώτα ο εξάδελφος του πατέρα του Ιωάννης Φραγκίσκος Δεζιδεράτος, κόμης του Καθολικού Νάσσαου-Ζίγκεν και όταν αυτός απεβίωσε το 1699, ανέλαβε ο γιος του Γουλιέλμος Υάκινθος. Επειδή ο τελευταίος κακοδιαχειριζόταν το Ζίγκεν, μια εξέγερση τον εκτόπισε και το 1707 ανέλαβε ο Φρειδερίκος Γουλιέλμος Α΄ μόνος του τη διακυβέρνηση του πριγκιπάτου.

## Οικογένεια
Νυμφεύτηκε πρώτα το 1702 την Ελισάβετ, κόρη του Φρειδερίκου Β΄, λαντγράβου της Έσσης-Χόμπουργκ και είχε τέκνα:
* Καρλόττα-Φρειδερίκη 1702-1785.
* Σοφία-Μαρία 1704, απεβίωσε σε βρεφική ηλικία.
* Σίβυλλα-Ερριέττα 1705-1712.
* Φρειδερίκος-Γουλιέλμος Β΄ 1706-1734.
* Σοφία Ελισάβετ 1707-1708.

Το 1707 απεβίωσε η Ελισάβετ και ο Φρειδερίκος-Γουλιέλμος Α΄ έκανε δεύτερο γάμο με την Αμαλία-Λουίζα Κέτλερ, κόρη του Φρειδερίκου-Καζιμίρ δούκα της Κουρλάνδης και της Σεμιγαλλίας και είχε τέκνα:
* Αδελαΐδα-Βιλελμίνη-Σοφία 1709-1710.
* Κάρολος-Φρειδερίκος 1710, απεβίωσε σε βρεφική ηλικία.
* Καρλόττα-Βιλελμίνη 1711-1771.
* Αυγούστα-Αλβερτίνη 1712-1742.
* Λουδοβίκος-Φερδινάνδος 1714-1715.
* Καρολίνα-Αμαλία-Αδολφίνη 1715-1752, παντρεύτηκε τον Χριστιaνό-Αύγουστο, κόμη του Ζολμς-Λάουμπαχ
* Γουλιέλμος-Μαυρίκιος 1717-1719
* Ελισάβετ-Χέντβιχ 1719-1789, παντρεύτηκε τον Κάρολο-Φρειδερίκο-Γουλιέλμο, κόμη του Zάyν-Βίτγκενσταϊν-Χόενσταϊν.

## Πρόγονοι

## Εξωτερικές Πηγές
* Descendants of Frederick William Adolf

## Αναφορές


Κατηγορία:Οίκος του Νάσσαου
Φρειδερίκος Γουλιέλμος Β΄ του Νάσσαου-Ζίγκεν

Ο **Φρειδερίκος Γουλιέλμος Β΄**, γερμ. Friedrich Wilhelm ΙΙ (11 Νοεμβρίου 1706 - 11 Νοεμβρίου 1734) από τον Οίκο του Νάσσαου ήταν πρίγκιπας του Νάσσαου-Ζίγκεν (1723-1734).

## Βιογραφία
Ήταν ο μόνος (επιζών) γιος του Φρειδερίκου Γουλιέλμου Α΄, πρίγκιπα του Νάσσαου-Ζίγκεν και της Ελισάβετ, κόρης του Φρειδερίκου Β΄, μαργράβου της Έσσης-Χόμπουργκ. 

Το 1722 που απεβίωσε ο πατέρας του, ο Φρειδερίκος Γουλιέλμος Β΄ ήταν 16 ετών και αδυνατούσε να οδηγήσει το πριγκιπάτο σε έξοδο από την οικονομική κρίση. Ο ίδιος απεβίωσε το 1734 χωρίς άρρεν τέκνο. Επόμενος άρρην διάδοχος ήταν ο 4ος εξάδελφός του Γουλιέλμος Δ΄ από τον νεότερο κλάδο Νάσσαου-Ντιτς, έτσι ο Κάρολος ΣΤ΄ των Αψβούργων του το μεταβίβασε ως φέουδο.

## Οικογένεια
Νυμφεύτηκε το 1728 τη Σοφία-Πολυξένη-Κονκόρντια, κόρη του Αυγούστου-Δαβίδ, του Ζάυν-Βίτγκενσταϊν-Χόενσταϊν και είχε τέκνα:
* Σοφία-Καρλόττα 1729-1759, παντρεύτηκε τον Κάρολο-Παύλο-Ερνέστο, κόμη του Μπέντχαϊμ-Στάινφουρτ
* Φρειδερίκη-Βιλελμίνη 1730-1733
* Μαρία-Ελεονόρα-Κονκόρντια 1731-1759, απεβίωσε από ευλογιά
* Φρειδερίκη-Αυγούστα 1732-1733
* Άννα-Αικατερίνη-Καρλόττα-Αυγούστα 1734-1759

## Πρόγονοι

## Αναφορές


Κατηγορία:Οίκος του Νάσσαου
Θηρεσία της Πορτογαλίας, βασίλισσα του Λεόν

Η **Θηρεσία της Πορτογαλίας, βασίλισσα της Λεόν** ήταν κόρη του ινφάντα της Πορτογαλίας και βασίλισσα της Λεόν ως σύζυγος του Αλφόνσου Θ΄ του Λεόν. 
## Βιογραφία
Η Θηρεσία παντρεύτηκε τον Αλφόνσο Θ΄ της Λεόν. Η Βόρεια Πορτογαλία αποτελούσε μέρος της προίκας της. Έκαναν τρία παιδιά:
*τον Φερδινάνδο (1192 - Αύγουστος 1214). 
*την Σάντσα (1193-1270). Μετά από δύο αποτυχημένες προσπάθειες να παντρευτεί τον Ερρίκο της Καστίλης και τον Ιωάννη του Μπριεν, έγινε μοναχή. 
*την Ντούλσε του Λεόν (1194-1243). Έζησε με την μητέρα της στην Πορτογαλία  κι αργότερα έγινε μοναχή με την αδερφή της.
Αρκετά χρόνια μετά το γάμο διαλύθηκε από τον Πάπα μετά την αποκάλυψη ότι η Θηρεσία και ο Αλφόνσος ήταν ξαδέρφια. Και πάλι, η Θηρεσία επέστρεψε στην Πορτογαλία, όπου μεταμόρφωσε το μοναστήρι των Βενεδικτίνων στο Lorvão σε ένα μοναστήρι για 300 Κιστερκιανίτισσες μοναχές.  Στη συνέχεια η Θηρεσία μετακόμισε στο μοναστήρι, αν και δεν έλαβε όρκους. Το 1231 έφυγε για να τακτοποιήσει μια πικρή διαδοχή μεταξύ των παιδιών της πάνω από το θρόνο της Λεόν. Μετά την ειρήνη των πραγμάτων, επέστρεψε στο μοναστήρι, πήρε τους όρκους και παρέμεινε εκεί ως μοναχή για το υπόλοιπο της ζωής της.

## Πρόγονοι


## Παραπομπές

Κατηγορία:Βασίλισσες
Κατηγορία:Πορτογαλικός Οίκος της Βουργουνδίας
Κατηγορία:Βασίλισσες της Γαλικίας
Κατηγορία:Βασίλισσες του Λεόν
Κατηγορία:Ινφάντας της Πορτογαλίας
Ιωάννης Λουδοβίκος του Νάσσαου-Χάνταμαρ

Ο **Ιωάννης Λουδοβίκος**, γερμ.: Johann Ludwig (6 Αυγούστου 1590 - 10 Μαρτίου 1653) από τον Οίκο του Νάσσαου ήταν κόμης του Νάσσαου-Χάνταμαρ.

## Βιογραφία
Ήταν ο έβδομος γιος του Ιωάννη ΣΤ΄ του *Πρεσβύτερου*, κόμη του Νάσσαου-Ντίλενμπουργκ και της Ιωαννέτας, κόρης του Λουδοβίκου Α΄, κόμη του Ζάυν-Βίτγκενσταϊν. Έγινε ο πρώτος αυτοκρατορικός πρίγκιπας από την δυναστεία του Νάσσαου το 1639.

## Οικογένεια
Νυμφεύτηκε το 1617 την Ούρσουλα, κόρη του Σίμωνα ΣΤ΄, κόμη του Λίπε και είχε τέκνα:
* Ιωάννα-Ελισάβετ 1619-1647, παντρεύτηκε τον Φρειδερίκο, πρίγκιπα του Άνχαλτ-Χάρτσγκεροντε.
* Σοφία-Μαγδαληνή 1622-1658, παντρεύτηκε τον εξάδελφό της Λουδοβίκο-Ερρίκο, κόμη του Νάσσαου-Ντίλενμπουργκ. 
* Μαυρίκιος-Ερρίκος 1626-1679, κόμης του Νάσσαου-Χάνταμαρ.
* Χέρμαν-Όθων 1627-1660, αρχιμανδρίτης (canon) στο Τριρ, Μάιντς και Κολωνία.
* Ιωάννης-Ερνέστος 1631-1651, απεβίωσε 20 ετών.
* Φραγκίσκος-Βερνάρδος 1637-1695, αρχιμανδρίτης (canon) στην Κολωνία.

## Πρόγονοι

## Παραπομπές


## Εξωτερικοί σύνδεσμοι
* 
* 

Κατηγορία:Οίκος του Νάσσαου
Μαυρίκιος Ερρίκος του Νάσσαου-Χάνταμαρ

Ο **Μαυρίκιος Ερρίκος**, γερμ. Moritz Heinrich (23 Απριλίου 1626 - 24 Ιανουαρίου 1679) από τον Οίκο του Νάσσαου ήταν πρίγκιπας του Νάσσαου-Χάνταμαρ (1653-1679).

## Βιογραφία
Ήταν ο μόνος γιος του Ιωάννη Λουδοβίκου, πρίγκιπα του Νάσσαου-Χάνταμαρ και της Ούρσουλας, κόρης του Σίμωνα ΣΤ΄, κόμη του Λίππε.

## Οικογένεια
Νυμφεύτηκε πρώτα το 1650 την Ερνεστίνη Καρλόττα, κόρη του εξαδέλφου του, Ιωάννη Η΄ του *νεότερου*, κόμη του Νάσσαου-Ζίγκεν και είχε τέκνα:
* Ερνεστίνη Λουδοβίκα 1651-1661
* Ιωάννης Λαμοράλ Χέρμαν Φραγκίσκος 1651-1654
* Φίλιππος Κάρολος 1656-1661
* Φραγκίσκος Κάσπαρ Όθων 1657-1659
* Κλαυδία Φραγκίσκη 1660-1680
* Μαξιμιλιανός Αύγουστος Αδόλφος 1662-1663

Το 1668 απεβίωσε η Ερνεστίνη Καρλόττα και ο Μαυρίκιος Ερρίκος έκανε δεύτερο γάμο με τη Μαρία Λεοπολδίνη, κόρη του Ιωάννη Φραγκίσκου Δεζιδεράτου, κόμη του Νάσσαου-Ζίγκεν (γιου του Ιωάννη Η΄) και είχε τέκνα:
* Λεοπόλδος Φραγκίσκος Ιγνάτιος 1672-1675
* Φραγκίσκος Αλέξανδρος 1674-1771, κόμης του Νάσσαου-Χάνταμαρ
* Λοθάριος Ούγος Λαμοράλδος Αύγουστος 1675, απεβίωσε σε βρεφική ηλικία

Το 1675 απεβίωσε η Ερνεστίνη Καρλόττα και ο Μαυρίκιος Ερρίκος έκανε τρίτο γάμο με την Άννα Λουίζα, κόρη του Σάλεντιν Ερνέστου, κόμη του Μάντερσαϊντ-Μπλάνκενχαϊμ και είχε τέκνα:
* Δαμιανός Σολομών Σάλεντιν 1676, απεβίωσε σε βρεφική ηλικία
* Γουλιέλμος Βερνάρδος Λουδοβίκος 1677, απεβίωσε σε βρεφική ηλικία
* Ούγος Φερδινάνδος Λέονορ Αύγουστος 1678-1679
* Αλβερτίνη Ιωαννέτα Φραγκίσκη Αικατερίνη 1679-1716

## Πρόγονοι

## Παραπομπές


## Αναφορές
* Karl Josef Stahl, Hadamar — Stadt und Schloss, 1974

## Εξωτερικοί σύνδεσμοι
* Family tree
* 

Κατηγορία:Οίκος του Νάσσαου
Σταθερή Ώρα Αιγύπτου

Η **Χειμερινή Ώρα Αιγύπτου** είναι η ζώνη ώρας UTC+2, η οποία είναι ακριβώς ίδια με την Ώρα Ανατολικής Ευρώπης, και είναι συγραμμική με τη γειτονική Λιβύη. Η Αίγυπτος έχει χρησιμοποιήσει προηγουμένως την Θερινή Ώρα Ανατολικής Ευρώπης (UTC+3), κατά τη διάρκεια των καλοκαιρινών περιόδων από το 1957 έως το 2010 και το 2014-15.

## Ιστορία
Στις 21 Απριλίου 2011, η προσωρινή κυβέρνηση κατάργησε την θερινή ώρα. Η χειμερινή ώρα άρχισε να χρησιμοποιείται όλο το χρόνο, χωρίς καμία αλλαγή με θερινή ώρα.

Στις 7 Μαΐου 2014, η Αιγυπτιακή προσωρινή κυβέρνηση αποφάσισε να εφαρμόσει τη θερινή ώρα, ξεκινώντας από τις 15 Μαΐου 2014, την τρίτη Παρασκευή του Μαΐου, με μια εξαίρεση για τον ιερό μήνα του Ραμαζανιού. Αυτό έγινε λίγες μέρες πριν το ξεκίνημα των Αιγυπτιακών προεδρικών εκλογών.

Στις 20 Απριλίου 2015, η Αιγυπτιακή κυβέρνηση αποφάσισε να μην χρησιμοποιήσει την θερινή ώρα για φέτος μετά από μια δημοσκόπηση που είχε πραγματοποιηθεί τον Απρίλιο του 2015, σχετικά με την εφαρμογή της θερινής ώρας ή όχι. Η κυβέρνηση είχε βάλει ως αναγκαία την τροποποίηση των νόμων και ζήτησε από τους υπουργούς να εργαστούν σε μια μελέτη για να καθορίσει την πιθανότητα εφαρμογής της θερινής ώρας στα επόμενα χρόνια ή όχι. Το υπουργείο ενέργειας διαβεβαίωσε ότι η επιτευχθείσα εξοικονόμηση ηλεκτρικής ενέργειας από την εφαρμογή της θερινής ώρας δεν επιφέρει κανένα αξιόλογο αποτέλεσμα.

Στις 29 Απριλίου 2016, η κυβέρνηση υπό τον Πρωθυπουργό Σερίφ Ισμαήλ αποφάσισε να χρησιμοποιήσει τη θερινή ώρα (UTC+3) από τις 7 Ιουλίου. Θα ξεκινούσε μετά το Ραμαζάνι και θα διαρκούσε μέχρι το τέλος του Οκτωβρίου. Ωστόσο, ακυρώθηκε στις 4 Ιουλίου, κατόπιν ψηφοφορίας από το Αιγυπτιακό κοινοβούλιο στις 28 Ιουνίου για την κατάργηση της θερινής ώρας, με αποτέλεσμα να γίνει η συμμόρφωση με το προεδρικό διάταγμα για την αποχή από τη θέσπιση θερινής ώρας τον Απρίλιο του 2015.

## Αλλαγές ζώνης ώρας

## Δεδομένα ζώνης ώρας IANA
Η βάση δεδομένων ζώνη ώρας IANA περιέχει μία ζώνη για την Αίγυπτο στο αρχείο zone.tab:

## Παραπομπές


## Δείτε επίσης
* Θερινή ώρα στην Αίγυπτο

## Εξωτερικοί σύνδεσμοι
* **Αλ-Αχράμ**: Η θερινή ώρα στην Αίγυπτο αναβλήθηκε για τον Ιούλιο 
* **Αλ-Αχράμ**: Η αιγυπτιακή κυβέρνηση θα επανεφαρμόσει την θερινή ώρα 
* **Αλμάσρι Αϊγιούμ**: Η Αίγυπτος θα ακυρώσει τη θερινή ώρα
* **Time and Date.com**: Καταργείται η θερινή ώρα στην Αίγυπτο
* **Time and Date.com**: Η Αίγυπτος επανεισάγει την θερινή ώρα

Αιγυπτος
Ωρα
Επαρχία Βάρνας

Η **επαρχία Βάρνας** (βουλγαρικά:*Област Варна*) είναι μία από τις 28 επαρχίες της Βουλγαρίας. Βρίσκεται στο βορειοανατολικό άκρο της χώρας και βρέχεται από την Μαύρη θάλασσα στα ανατολικά.  Η επαρχία της Βάρνας έχει έκταση 3818 τετ.χλμ. (3,44% της συνολικής έκτασης της χώρας) και έχει πληθυσμό 475,074 κατοίκους. Η πρωτεύουσα της επαρχίας είναι Βάρνα. 

Η επάρχια Βάρνας συνορεύει με τις επαρχίες Μπουργκάς, Ντόμπριτς και Σούμεν. 
## Δήμοι της επαρχίας
Η επαρχία διαιρείται σε 12 δήμους:
# Δήμος Άβρεν
# Δήμος Αξάκοβο
# Δήμος Μπέλοσλαβ
# Δήμος Μπιάλα
# Δήμος Βάρνας 
# Δήμος Βέτρινο
# Δήμος Βίλτσι – Ντολ
# Δήμος Ντόλνι – Τσίφλικ
# Δήμος Ντέβνια
# Δήμος Ντίλγκοπολ
# Δήμος Προβάδια 
# Δήμος Σουβόροβο

250px|thumb|left|Χρυσή Άμμος
250px|thumb|left|Ακρωτήριο Γκαλάτα

## Παραπομπές


## Εξωτερικοί σύνδεσμοι
* 

Βαρνας
Κατηγορία:Βάρνα
Φραγκίσκος Αλέξανδρος του Νάσσαου-Χάνταμαρ

Ο **Φραγκίσκος-Αλέξανδρος**, γερμ. Franz-Alexander (27 Ιανουαρίου 1674 - 27 Μαΐου 1711) από τον Οίκο του Νασσάου ήταν κόμης του Νασσάου-Χάνταμαρ.

## Βιογραφία
Ήταν ο μόνος (επιζήσας) γιος του Μαυρίκιου-Ερρίκου κόμη του Νασσάου-Χάνταμαρ και της Μαρίας-Λεοπολδίνης, κόρης του Ιωάννη-Φραγκίσκου-Δεζιδεράτου κόμη του Νασσάου-Ζήγκεν.

## Οικογένεια
Νυμφεύτηκε το 1695 την Ελισάβετ-Αικατερίνη-Φελίσιτας, κόρη του Γουλιέλμου λαντγκράβου της Έσσης-Ρότενμπουργκ και είχε τέκνα:
* Ελισάβετ 1698-1724, μοναχή στο Τορν και Έσσεν.
* Καρλόττα-Βιλελεμίνα-Αμαλία-Αλεξανδρίνα 1703-1740, παντρεύτηκε τον Ιωάννη-Φίλιππο-Ευγένιο ντε Μερόντ.

## Πρόγονοι

## Αναφορές
* Karl Josef Stahl, Hadamar — Stadt und Schloss, 1974
* Walter Michel, Das Herz des Fürsten Johann Ludwig von Nassau-Hadamar gefunden, in: Nassauische Annalen, vol. 76, 1965, p. 226

## Εξωτερικοί σύνδεσμοι
* Princely crypt of Nassau-Hadamar
* 

Κατηγορία:Γερμανοί ευγενείς
Ζλάτκο Γκριμπότιτς

Ο ** Ζλάτκο Γκριμπότιτς** (γεννήθηκε 7 Αυγούστου 1958) είναι πρώην Γιουγκοσλάβος (από τη Σερβία) πρώην ποδοσφαιριστής και προπονητής ποδοσφαίρου. Ως ποδοσφαιριστής αγωνίστηκε κυρίως στον Ερυθρό Αστέρα. Συμμετείχε ακόμη στην Εθνική Γιουγκοσλαβίας, παίρνοντας μέρος στο Παγκόσμιο Κύπελλο Ποδοσφαίρου 1982. Στη συνέχεια διετέλεσε προπονητής σε αρκετές ομάδες.

## Εξωτερικοί σύνδεσμοι
*  Serbian national football team website
* 
* 

Κατηγορία:Σέρβοι ποδοσφαιριστές
Κατηγορία:Γιουγκοσλάβοι ποδοσφαιριστές
Κατηγορία:Ποδοσφαιριστές Εθνικής Γιουγκοσλαβίας
Κατηγορία:Ποδοσφαιριστές Παγκοσμίου Κυπέλλου 1982
Κατηγορία:Ποδοσφαιριστές Ερυθρού Αστέρα
Κατηγορία:Ποδοσφαιριστές Γκεντσλερμπιρλιγκί Σπορ Κουλουμπού
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Σέρβοι προπονητές ποδοσφαίρου
Κατηγορία:Προπονητές ποδοσφαίρου ΟΦΚ Βελιγραδίου
Κατηγορία:Προπονητές ποδοσφαίρου Νέας Σαλαμίνας
Κατηγορία:Προπονητές ποδοσφαίρου Πανηλειακού
Ανδρέας Φίκας

Ο Ανδρέας Φίκας (γεννημένος στις 15 Μαρτίου 1972) είναι Έλληνας πρωταθλητής, προπονητής και υπεύθυνος Ακαδημίας στο άθλημα της αντισφαίρισης. 

## Βιογραφία
Γεννήθηκε στην πόλη της Αλεξανδρούπολης, εκεί πρωτογνώρισε στα 8 του χρόνια το άθλημα της αντισφαίρισης. 

Ξεκίνησε την επαγγελματική του καριέρα στο χώρο ως προπονητής στα 26 του χρόνια, έχοντας ήδη κατακτήσει τον τίτλο του Πρωταθλητή Ελλάδος Ανδρών (1992) και Εφήβων (1984-86-88-89-90). Ήταν κάτοχος της 88ης θέσης στη Παγκόσμια κατάταξη Εφήβων αθλητών κάτω των 18 ετών (1989).  

Ο Ανδρέας Φίκας ήταν επί δεκαετία μέλος της Εθνικής Ομάδας Εφήβων και Ανδρών . Έχει συμμετοχές με την Εθνική Ομάδα Ανδρών στο Ντέιβις Καπ αντιπροσωπεύοντας την Ελλάδα, σε 8 Πανευρωπαϊκούς αγώνες Εφήβων, Ανδρών, σε Βαλκανικούς και Μεσογειακούς αγώνες, όπως και σε Προ-ολυμπιακά και Διεθνή τουρνουά Εφήβων και Επαγγελματιών αθλητών, ανά τον κόσμο με πολλές διακρίσεις.  

Είναι απόφοιτος Τ.Ε.Φ.Α.Α. (Ειδικότητα Αντισφαίρισης). Πλέον είναι Προπονητής αγωνιστικών ομάδων και Υπεύθυνος οργάνωσης Ακαδημιών Τένις από το 1998 έως σήμερα.

## Εξωτερικοί σύνδεσμοι
* Αναλυτικός Πίνακας Συμμετοχών  του Ανδρέα Φίκα σε Διεθνή Τουρνουά (1989 έως 1993) της ATP.
* Αναλυτικός Πίνακας Αποτελεσμάτων του Ανδρέα Φίκα με την Εθνική Ομάδα Ανδρών του Ντέιβις Καπ.
* Αναλυτικά Αποτελέσματα Αγώνων  του Ανδρέα Φίκα

Κατηγορία:Έλληνες αθλητές της αντισφαίρισης
Κατηγορία:Έλληνες προπονητές αντισφαίρισης
Ομοεθνικισμός

Ο **ομοεθνικισμός** περιγράφει την ευνοϊκή συσχέτιση μεταξύ μιας εθνικιστικής ιδεολογίας και των εκπροσώπων του ΛΟΑΤ ή των δικαιωμάτων τους. Ο όρος αρχικά προτάθηκε από την ερευνήτρια με μελέτες πάνω στο φύλο Jasbir Puar το 2007 για να αναφερθεί στις διαδικασίες με τις οποίες ορισμένες εξουσίες ταιριάζουν με τους ισχυρισμούς της κοινότητας ΛΟΑΤ προκειμένου να δικαιολογήσουν τις ρατσιστικές και ξενοφοβικές θέσεις τους, ιδιαίτερα εναντίον του Ισλάμ, και για τις προκαταλήψεις ότι οι μετανάστες είναι υποχρεωτικά ομοφοβικοί και ότι η δυτική κοινωνία είναι εξ ολοκλήρου ισότιμη. Έτσι η σεξουαλική ποικιλομορφία και τα δικαιώματα των ΛΟΑΤ χρησιμοποιούνται για να στηρίξουν τις πολιτικές θέσεις εναντίον του μεταναστευτικού ζητήματος, καθιστώντας αυτές τις θέσεις όλο και πιο συχνές μεταξύ των ακροδεξιών κομμάτων και των λευκών Αμερικανών.

Οι βασικές κριτικές αυτού του φαινομένου επικεντρώνονται στη μερική χρήση του κινήματος των ΛΟΑΤ για περαιτέρω έρευνα με βάση τη μισαλλοδοξία, αγνοώντας συνολικά την ομοφοβία και την έλλειψη πραγματικής ισότητας στην δυτική κοινωνία. Αυτή η ψεύτικη ιδέα της ισότητας αντιπροσωπεύεται συνήθως συμβολικά μέσω της πρόσβασης σε ομόφυλους γάμους, της νομιμοποίησης των σχέσεων μεταξύ των εκπροσώπων της κοινότητας ΛΟΑΤ και της δημιουργίας ευνοϊκών σοβινιστικών θέσεων προς τη δυτική χώρα αλλά και υποψίες απέναντι σε ανθρώπους που προέρχονται από χώρες που δεν έχουν νομιμοποιήσει τα ζευγάρια ίδιου φύλου ή που εξακολουθούν να ποινικοποιούν την ομοφυλοφιλία, συσχετίζοντας συχνά αυτές τις θέσεις με τους μουσουλμάνους. Ενώ ανέπτυσσε την έννοια του ομοεθνικισμού, η Puar υποστήριξε ότι η έννοια δεν πρέπει να χρησιμοποιείται ως κατηγορία ή ταυτότητα αλλά ως μια διακρατική διαδικασία που αντιπροσωπεύει μια ιστορική μετατόπιση.

Ο Μπρούνο Περρώ επέκρινε τα επιχειρήματα της θέσης της Puar. Αν και συμφωνεί με την κριτική της εθνικιστικής διεκδίκδησης μεταξύ ορισμένων ομάδων ΛΟΑΤ, προβάλλει ότι η Puar ιδεολογεί αυτά που ονομάζει "το ουσιαστικά μη κανονικό ρατσιστικό θέμα". Ο Περρώ εξηγεί ότι "η αποδόμηση των κανόνων δεν μπορεί να διαχωριστεί από την αναπαραγωγή τους". Ο Τζέισον Ρίτσι έχει και αυτός επικρίνει μερικούς από τους τρόπους με τους οποίους έχει χρησιμοποιηθεί ο ομοεθνικισμός, ιδιαίτερα ως θεωρία συσχέτισης.

## Δείτε επίσης
* Ροζ καπιταλισμός

## Βιβλιογραφία
* Mikdashi, Maya (December 16, 2011). "Gay rights as human rights: pinkwashing homonationalism". *[[Jadaliyya]]*. Arab Studies Institute (ASI)
* Mikdashi, Maya; Puar, Jasbir (August 9, 2009). "Pinkwatching and pinkwashing: interpenetration and its discontents". *[[Jadaliyya]]*. Arab Studies Institute (ASI)
* Puar, Jasbir (May 2013). "Rethinking homonationalism". *[[International Journal of Middle East Studies]], special issue: Queer Affects*. Cambridge Journals.
* Schotten, C. Heike (2016). . *[[International Feminist Journal of Politics]]*. Taylor and Francis

Κατηγορία:Εθνικισμός
Κατηγορία:Σεξουαλικός προσανατολισμός και κοινωνία
Κατηγορία:Πολιτικά κινήματα
Κατηγορία:ΛΟΑΤ πολιτισμός
Κατηγορία:ΛΟΑΤ ιστορία
Κατηγορία:ΛΟΑΤ κίνημα δικαιωμάτων
Αλίδες

Οι **Αλίδες** (αραβικά: ʿAlawīyūn) είναι οι απόγονοι του Αλί ιμπν Αμπού Τάλιμπ, γαμπρού του ισλαμικού προφήτη Μωάμεθ. Αποτελούν ειδική ομάδα μεταξύ της ευρύτερης οικογένειας του Μωάμεθ, των Χασεμιτών, απογόνων του Χασίμ ιμπν Αμπντ Μανάφ, προπάππου του Μωάμεθ.

Αλίδες ονομάζονται γενικά όλοι οι απόγονοι του Αλί από τις γυναίκες και σκλάβες του. Οι απόγονοι του Αλί όμως από την Φατιμά, κόρη του Μωάμεθ, Χουσαΐν ιμπν Αλί και Χασάν ιμπν Αλί, κατέχουν ιδιαίτερη θέση στην ισλαμική θεολογία και ιστορία. Στο σιιτικό Ισλάμ αποτελούν κατ'αποκλειστικότητα, μαζί με τους γονείς τους, τον λεγόμενο «Λαό του Οίκου» (ahl al-Bayt) ή «Λαό του Μανδύα» (ahl al-kisāʾ), από τον οποίο αποκλειστικά μπορούν να προέρχονται οι νόμιμοι ιμάμηδες. Οι Αλίδες αυτοί (ενίοτε και Φατιμίδες, Fāṭimīyūn, χωρίς όμως να έχουν απαραίτητα σχέση με την ομώνυμη δυναστεία) χωρίζονται σε δυο κύριους κλάδους, τους Χασανίτες, απογόνους του Χασάν ιμπν Αλί, και τους Χουσαϊνίτες, απογόνους του Χουσαΐν ιμπν Αλί. Από τον 10ο αιώνα περίπου μέχρι και τον 19ο αιώνα οι Χασανίτες διακρίνονταν με τον τιμητικό τίτλο «σαρίφ» (sharīf), και οι Χουσεϊνίτες με τους τίτλους «σαγίντ» (sayyid). Σηματικός υποκλάδος είναι οι Ζαϊντίτες, απόγονοι του Ζαΐντ ιμπν Αλί, εγγονού του Χουσαΐν, και επικεφαλής του σιιτικού κλάδου των Ζαϊντίγια.

## Δυναστείες Αλιδών
* Οι Ιδρισίδες (789-985) στο Μαρόκο. 
* Οι Φατιμίδες (909-1171) στην Τυνησία και Αίγυπτο. Η γνησιότητα της καταγωγής τους είναι αμφίβολη.
* Οι Ζαϊντικές δυναστείες που κυριάρχησαν στο βόρειο Ιράν (9ος-11ος αιώνας) και ιδιαίτερα στην Υεμένη (893 κ.ε.)
* Οι Σαφαβίδες (1501-1736) στην Περσία.
* Οι Χασεμίτες της Μέκκας, παλαιότερα Σερίφηδες της Μέκκας, και Βασιλείς του Ιράκ και της Χετζάζης. Σήμερα η δυναστεία επιβιώνει μόνο στον θρόνο της Ιορδανίας.
* Οι Αλαουΐτες (από το 1661), η σημερινή βασιλική δυναστεία του Μαρόκου.

## Οίκος του Αλί

Κατηγορία:Ιστορία του Ισλάμ

Κατηγορία:Μουσουλμανικές δυναστείες
Ρουμπέν Περπεριάν

Ο **Ρουμπέν Περπεριάν** ήταν Κύπριος, αρμενικής καταγωγής, ποδοσφαιριστής και προπονητής ποδοσφαίρου.

## Βιογραφία
Γεννήθηκε στην Ταρσό της Μικράς Ασίας, το 1916. Μετά την μικρασιατική καταστροφή βρέθηκε πρόσφυγας στη Λάρνακα, σε ηλικία πέντε ετών. Ο πατέρας του ήταν αξιωματικός του γαλλικού στρατού. Φοίτησε στην Αμερικανική Ακαδημία Λάρνακας, όπου σε ηλικία 15 ετών άρχισε να ασχολείται με τον αθλητισμό και το ποδόσφαιρο. 

Άρχισε την ποδοσφαιρική του καριέρα στην ομάδα της Αμερικανικής Ακαδημίας Λάρνακας. Συνέχισε στον Γυμναστικό Σύλλογο Ζήνων και αργότερα στον Αθλητικό Μουσικό Σύλλογο Λάρνακας (ΑΜΟΛ), στον Πεζοπορικό Λάρνακας, στην ΕΠΑ Λάρνακας και στην Αλκή Λάρνακας (της οποίας ήταν και ιδρυτικό μέλος). Σταμάτησε το ποδόσφαιρο σε ηλικία 48 ετών. Επιπλέον, είχε αγωνιστεί και στην αρμενική Καϊτζάκ (1930-31). Με την ΕΠΑ κατέκτησε 2 πρωταθλήματα και 2 κύπελλα Κύπρου (1944-45, 1945-46).

Στη συνέχεια, με δική του πρωτοβουλία ιδρύθηκε ο Σύνδεσμος Διαιτητών Κύπρου. Ακολούθως, διετέλεσε προπονητής σε πολλές ομάδες της Λάρνακας και της Αμμοχώστου (π.χ. Νέα Σαλαμίνα, ΑΣΙΛ). Επίσης, ήταν και διαιτητής ποδοσφαίρου.

## Παραπομπές


## Πηγές
* 

## Βιβλιογραφία
* 

Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Κύπριοι προπονητές ποδοσφαίρου
Κατηγορία:Προπονητές ποδοσφαίρου Νέας Σαλαμίνας
Κατηγορία:Προπονητές ποδοσφαίρου ΑΣΙΛ Λύσης
Κατηγορία:Ποδοσφαιριστές ΕΠΑ Λάρνακας
Κατηγορία:Ποδοσφαιριστές Πεζοπορικού Λάρνακας
Κατηγορία:Ποδοσφαιριστές Αλκής Λάρνακας
Κατηγορία:Κύπριοι αρμενικής καταγωγής
Κουμάκ

Το **Κουμάκ** (γαλλικά: *Koumac*) είναι κοινότητα στην Βόρεια Επαρχία της Νέας Καληδονίας, ένα υπερπόντιο έδαφος της Γαλλίας στον Ειρηνικό Ωκεανό. 

## Ιστορία
Στις 5 Ιανουαρίου του 1977, περίπου το 46% του εδάφους του Κουμάκ αποσπάστηκε για την ίδρυση της κοινότητας του Πουμ. 

## Κλίμα




## Αξιοσημείωτοι κάτοικοι
Ο αθλητής Αρντζόλτ Μπιρ γεννήθηκε στην πόλη.

## Παραπομπές


Κατηγορία:Πόλεις της Νέας Καληδονίας
Κατηγορία:Κοινότητες της Υπερπόντιας Γαλλίας
Φέθρυ Ντακ

thumb|200px|right|Ο Φέθρυ Ντακ.
Ο **Φέθρυ Ντακ** (αγγλικά: *Fethry Duck*) είναι χαρακτήρας κινουμένων σχεδίων που δημιουργήθηκε το 1964 από τον Ντικ Κίννεϋ για την Ντίσνεϋ. Αν και ως χαρακτήρας δημιουργήθηκε στις Ηνωμένες Πολιτείες, έχει πρωταγωνιστήσει κυρίως σε έντυπα της ευρωπαϊκής αγοράς καθώς και στη Βραζιλία.

## Βιογραφία
Πολλές φορές φαίνεται να ασχολείται με τη δημοσιογραφία στην εφημερίδα *Παπιονέα*. Ο παρορμητικός και εκκεντρικός χαρακτήρας του, πολλές φορές οδηγούν τις ενέργειές του σε κωμικές καταστάσεις. Είναι το μόνο παπί που είναι πιο "γκαντέμης" από τον Ντόναλντ.

## Καταγωγή
Σύμφωνα με το γενεαλογικό δέντρο του Ντον Ρόσα, ο Φέθρυ είναι μακρινός απόγονος του Μαυροφτέρη Ντακ, εγγονός του Καλαμπόκα Ντακ και της Ελβίρας Κουτ (γνωστή και ως «Γιαγιά Ντακ» λόγω του συζύγου της) από το σόι του πατέρα του, του Ευγενίου Ντακ, γιος του πατέρα που αναφέραμε μόλις τώρα και της Ανατρέλας Ανεμοδούρη, και αδελφός του Σχίζα Ντακ. Είναι πρώτος ξάδερφος του Γκαστόνε Γκάντερ, του Ντόναλντ Ντακ και της Ντέλλα Ντακ, αφού όλοι είναι εγγονοί του Καλαμπόκα Ντακ και της Ελβίρας Κουτ.

## Υποσημειώσεις

## Σύνδεσμοι
*Το πλήρες γενεαλογικό δέντρο των Ντακ σύμφωνα με τον Ντον Ρόσα

Κατηγορία:Disney (χαρακτήρες κόμικς)
Κατηγορία:Disney (χαρακτήρες κινουμένων σχεδίων)
Theseis

Το ***Theseis*** είναι βιντεοπαιχνίδι δράσης περιπέτειας που αναπτυσσόταν από την ανεξάρτητη εταιρεία Track7 Games το 2004 και σχεδιαζόταν να κυκλοφορήσει στις αρχές του 2008 για τον Ηλεκτρονικό υπολογιστή και το Xbox 360. Η ακύρωσή του συνέπεσε με τη διάλυση της εταιρείας, το 2009. Η ιστορία του ακολουθούσε τον πρωταγωνιστή, Ανδρόνικο Καλογήρου, ο οποίος λαμβάνει ένα τηλεφώνημα από τη θετή αδερφή του, Φοίβη. Αυτή τον πληροφορεί ότι ο πατέρας του, Κώστας, δεν ήταν εξαφανισμένος, όπως νόμιζαν, αλλά νεκρός, έτσι ο παίκτης καλούνταν να λύσει το μυστήριο.

## Ανάπτυξη
Το *Theseis* ξεκίνησε να αναπτύσσεται στις αρχές του 2005, και περιλάμβανε στοιχεία δράσης και περιπέτειας, επίλυσης γρίφων σε συνδυασμό με στοιχεία stealth παιχνιδιών. Για το παιχνίδι, η ομάδα ανάπτυξης δημιούργησε νέα μηχανή γραφικών. Το παιχνίδι είχε παρουσιαστεί στην Electronic Entertainment Expo 2006.

## Παραπομπές


## Εξωτερικοί σύνδεσμοι
* Top 11 Canceled Games We Want Devs To Reboot For PS4 And Xbox One  στο Gamepur

Κατηγορία:Ακυρωμένα βιντεοπαιχνίδια
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια ανεπτυγμένα στην Ελλάδα
Φιλαδελφείον (Κωνσταντινούπολη)

Το **Φιλαδελφείον** ήταν πλατεία της Κωνσταντινούπολης κοντά στα τείχη της πόλης. 

## Τοποθεσία
Σύμφωνα με το χρονικό του 8ου αιώνα με τίτλο Παραστάσεις σύντομοι χρονικαί, η τοποθεσία όπου βρισκόταν το *Φιλαδελφείον* αρχικά ήταν γνωστή ως *Προτείχισμα* και στην περιοχή υπήρχε πύλη η οποία είχε κατασκευαστεί επί των ημερών του αυτοκράτορα Κάρου (διακυβέρνηση 283–284). Σε ότι αφορά το παλαιό προτείχισμα αυτό αποτελούσε τμήμα των αμυντικών έργων της πόλης από τον αυτοκράτορα Σεπτίμιο Σεβήρο (193–211). 

## Στήλες και γλυπτά
Κατά τις περιγραφές των *Παραστάσεων*, στο Φιλαδελφείο υπήρχαν αγάλματα του Κωνσταντίνου Α´ (306–337), της μητέρας του Ελένης και των γιών του, με τις αναπαραστάσεις τους να είναι καθήμενες επί μιας τετράπλευρης στήλης από πορφυρίτη, ενώ από επάνω τους υπήρχε επιχρυσωμένος σταυρός. Υπήρχαν επίσης ανδριάντες του Ιουλιανού και της συζύγου του Ελένης ή της ετεραθαλούς αδερφής του Κωνσταντίνου, Αναστασίας. Το κείμενο των *Παραστάσεων* αναφέρει πως η στήλη ανεγέρθηκε με αφορμή το όραμα του Κωνσταντίνου σχετικά με την θέαση του συμβόλου του σταυρού, οι σύγχρονοι ιστορικοί όμως θεωρούν πως το μνημείο ανεγέρθηκε μετέπειτα και ως ανάμνηση της εύρεσης του Τιμίου Σταυρού από την Ελένη, μητέρα του Κωνσταντίνου. Κατά το έργο *[[Πάτρια Κωνσταντινουπόλεως]]* υπήρχαν επίσης άλλα δύο αγάλματα των υιών τού Κωνσταντίνου -Κώνστα και Κωνστάντιου Β΄- τα οποία ήταν καθήμενα σε θρόνους απέναντι από τη στήλη και τα οποία εξακολουθούσαν να υπάρχουν ως τον 15ο αιώνα.

Το 1958 υποστηρίχθηκε, πως το γλυπτό τού συμπλέγματος της τετραρχίας (ευρισκόμενο στην βασιλική του Αγίου Μάρκου στην Βενετία), αρχικά βρισκόταν στο *Φιλαδέλφιο* της Κωνσταντινούπολης και πάρθηκε από την πόλη κατά τις λεηλασίες της άλωσης της πόλης το 1024 από την Δ´ Σταυροφορία. Η υπόθεση αυτή βασίζεται στο ότι το γλυπτό περιγράφεται στις Παραστάσεις σύντομοι χρονικαί και ενισχύθηκε ακόμη περισσότερο με την ανακάλυψη ενός τμήματος του γλυπτού κοντά στο τέμενος Μπόντρουμ της Κωνσταντινούπολης. Ωστόσο το κείμενο των *Παραστάσεων* δεν θεωρείται πάντα ακριβές, ενώ είναι αδιευκρίνιστο βάσει της περιγραφής, εάν το γλυπτό υπήρχε ακόμαh τον 8ο αιώνα, όταν γράφτηκαν οι *Παραστάσεις*, ή αν είχε καταστραφεί στο παρελθόν.

## Παραπομπές

## Πηγές

* 
* 
* 
* 

## Εξωτερικοί σύνδεσμοι

*Ψηφιακή αναπαράσταση του Φιλαδέλφειου - byzantium1200.com

Κατηγορία:Πλατείες της Βυζαντινής Κωνσταντινούπολης